**Molėtų rajono savivaldybės taryba**

**SPRENDIMAS**

**Dėl pritarimo projektų įgyvendinimui pagal 2014-2020 metų Europos Sąjungos fondų investicijų veiksmų programos priemonę Nr. 07.1.1-cpvA-r-905 „miestų kompleksinė plėtra“**

2016 m. rugpjūčio    d. Nr. B1-

Molėtai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2014-2020 m. Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ 07.1.1-CPVA-R-905 priemonės „Miestų kompleksinė plėtra“ projektų finansavimo sąlygų aprašo, patvirtinto Lietuvos Respublikos vidaus reikalų ministro 2015 m. spalio 23 d. įsakymu Nr. 1V-841 „Dėl 2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ 07.1.1-CPVA-R-905 priemonės „Miestų kompleksinė plėtra“ projektų finansavimo sąlygų aprašo patvirtinimo“, 31 ir 44.13 punktais,

Molėtų rajono savivaldybės taryba nusprendžia:

1. Pritarti, kad būtų įgyvendinti projektai „Molėtų miesto Ąžuolų ir Kreivosios gatvių teritorijų išnaudojimas įrengiant universalią daugiafunkcinę aikštę“ ir „Viešosios aktyvaus laisvalaikio infrastruktūros plėtra Molėtų mieste, II etapas“ pagal 2014-2020 metų Europos Sąjungos fondų investicijų veiksmų programos priemonę Nr. 07.1.1-CPVA-R-905 „Miestų kompleksinė plėtra“.
2. Įsipareigoti padengti ne mažiau kaip 7,5 proc. visų tinkamų finansuoti išlaidų bei visas tinkamas finansuoti išlaidas, kurių nepadengia projektams skirtos finansavimo lėšos, bei visas netinkamas finansuoti, tačiau būtinas 1 punkte nurodytiems projektams įgyvendinti, išlaidas.
3. Pavesti Molėtų rajono savivaldybės administracijos direktoriui organizuoti 1 punkte nurodytų projektų rengimą bei įgyvendinimą.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Marius Jakubauskas

Strateginio planavimo ir

investicijų skyriaus vyr. specialistas